lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv nl oc en es lv lv lv lv lv lv lv lv lv lv lv lv hbs_lat lv es lv lv lv lv lv lv lv lv nl lv lt lv en nl gl lv lv lv lv lv lv en es lv de ru lv nl en lv nl en lv lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Ukrainas civiliedzīvotāji ZRKAC un centrā “Buts” var pieteikties bezmaksas latviešu valodas apmācībām – ZZ.lv
Vārda dienas svin: Rodrigo, Rauls
andra.ozola@zz.lv - 19.08.2022 - 11:05
Pieaugušie Ukrainas civiliedzīvotāji var pieteikties bezmaksas latviešu valodas apmācībām. Jelgavā latviešu valodas apmācības tiek organizētas Zemgales reģiona Kompetenču attīstības centrā (ZRKAC) Svētes ielā 33 un mācību centrā “Buts” Jāņa ielā 4. Interesentiem obligāti iepriekš jāpiesakās, informē Jelgavas pašvaldības Sabiedrisko attiecību pārvaldē.
Programma nodrošinās bezmaksas latviešu valodas mācības 120 stundu apjomā iesācējiem A1 līmenī un ietvers tādu prasmju apgūšanu kā klausīšanās, lasīšana, runāšana un rakstīšana saziņai vienkāršās ikdienas situācijās. Pēc kursu beigšanas dalībnieki varēs kārtot valsts valodas prasmes pārbaudi profesionālo un amata pienākumu veikšanai un pastāvīgās uzturēšanās atļaujas iegūšanai.
ZRKAC latviešu valodas apguve ar valsts atbalsu Ukrainas civiliedzīvotājiem tiek organizēta jau no jūnija vidus, un šonedēļ pirmā no sešām grupām mācības pabeidz. Šobrīd ZRKAC komplektē jaunu grupu.
“Šonedēļ latviešu valodas kursus beidz pirmie 12 Ukrainas civiliedzīvotāji, bet vēl piecas grupas turpina mācīties. Mēs veidojam jaunu grupu, lai dotu iespēju Ukrainas iedzīvotājiem apgūt latviešu valodu, tādējādi sekmējot viņu integrāciju Jelgavā,” stāsta ZRKAC Tālākizglītības atbalsta nodaļas vadītāja Astra Vanaga.
Saturs turpināsies pēc reklāmas.
Viņa atklāj, ka mācību procesā latviešu valodas kursus no pirmās grupas pametuši tikai trīs ukraiņi. Tam iemesls ir vai nu nespēja mācības savienot ar darbu, vai arī fakts, ka cilvēks atgriezies savā dzimtenē. “Ar Sabiedrības integrācijas fonda atbalstu veidojam jaunu grupu Ukrainas civiliedzīvotājiem, kuri vēlas apgūt latviešu valodu. Mācības notiks klātienē trīs reizes nedēļā. Ja kursanti, kuri pieteiksies, nebūs strādājošie, mācību procesu organizēsim dienas pirmajā pusē, bet, ja vairums strādās, mācības notiks vakaros – pēc pulksten 17.30,” stāsta A.Vanaga.
Latviešu valodas apmācībām ZRKAC Ukrainas civiliedzīvotāji vai viņu atbalsta personas Latvijā aicinātas pieteikties pa tālruni 29222737, 63012158 (Astra Vanaga) vai e-pastu talakizglitiba@zrkac.jelgava.lv.
Latviešu valodas apmācības Ukrainas civiliedzīvotājiem bez maksas tiek piedāvātas arī mācību centrā “Buts”, kas šobrīd komplektē divas grupas – viena no tām mācības sāks 6. septembrī, bet otra – 19. septembrī. Mācību centrā norāda, ka ir gatavi pielāgoties un atkarībā no Ukrainas civiliedzīvotāju vēlmēm organizēt mācības gan klātienē, gan attālināti. Pieteikties latviešu valodas apmācībām “Buts” Jelgavas filiālē var pa tālruni 27898024, e-pastu jelgava@buts.lv vai arī klātienē “Buts” Jāņa ielā 4.
Saturs turpināsies pēc reklāmas.
Jāpiebilst, ka Jelgava pirmā valstī, negaidot valsts atbalstu, jau martā sāka organizēt latviešu valodas apmācības. ZRKAC latviešu valodas īso kursu – 32 stundas – apguva 48 Ukrainas civiliedzīvotāji no 15 līdz 65 gadiem. Lielākā daļa šo kursu dalībnieku turpina padziļināti apgūt latviešu valodu ZRKAC.
Bezmaksas latviešu valodas kursi Jelgavā tiek organizēti ar Sabiedrības integrācijas fonda atbalstu.
Jelgavā Latviešu valoda Ukraina
Oktobris varētu būt lietains, bet mēreni silts; pirmais sniegs drīzumā neesot gaidāms
Tornī norisināsies tūrisma vakars “15 gadi ar vējiem krēpēs”
Svētdien vietām Latvijā īslaicīgi līs
Līdz 1. oktobrim var pieteikt kandidātus Jelgavas augstākajiem apbalvojumiem
“Mēs ziedam” – sieviešu kora “Vizma” 50 gadu jubilejas koncerts
Satiec rakstniekus Grāmatu svētkos Vircavā!
Lai komentētu, jums jāpiesakās sistēmā.
Teātra izrāde Veronikas Plotņikovas dumpis “Par spīti”
Ražas svētku gadatirgus Jelgavas novadā
Sieviešu kora “Vizma” 50 gadu jubilejas koncerts
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.